1. ΝΟΜΟΘΕΤΙΚΟΝ ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 3 της 25/25 Σεπτ. 1973 (ΦΕΚ Α΄ 233) (Αναδημοσίευσις εν ΦΕΚ Α΄ 294 της 24  Οκτ.) Περί μετονομασίας της παρά τω Υπουργείω Δημοσίας Τάξεως, Γενικής Διευθύνσεως Εθνικής Ασφαλείας, καθορισμού των αρμοδιοτήτων αυτής, οργανώσεως και λειτουργίας της. Άρθρ. 1.-Η δια του Ν.Δ. 3914/1958, ως νυν ισχύει, (ανωτ. σελ. 90,01) ιδρυθείσα και λειτουργούσα παρά τω Υπουργείω Δημοσίας Τάξεως, Γενική Διεύθυνσις Εθνικής Ασφαλείας (Γ.Δ.Ε.Α.), μετονομάζεται δια του παρόντος εις Υπηρεσίαν Εθνικής Ασφαλείας (ΥΠ.Ε.Α.), υπαγομένη απ’ ευθείας εις τον Υπουργόν Δημοσίας Τάξεως. ΄Αρθρ.9.-Αι αναγκαίαι πιστώσεις δια την λειτουργίαν της ΥΠ.Ε.Α. και των Κέντρων Ασφαλείας βαρύνουσι τον προϋπολογισμόν του Κράτους. Η ΥΠ.Ε.Α. καταρτίζει ίδιον προϋπολογισμόν, όστις εγκρινόμενος υπό του Υπουργού Δημοσίας Τάξεως, εντάσσεται εις τον προϋπολογισμόν του Υπουργείου τούτου, εκτελείται δε μερίμνη της ΥΠ.Ε.Α. κατά τας επί του αντικειμένου τούτου ισχυούσας εν τω Σώματι της Χωροφυλακής διατάξεις. Μεταβατικαί Διατάξεις ΄Αρθρ.10.-Από της ενάρξεως της ισχύος του παρόντος, καταργείται η παρά τω Υπουργείω Δημοσίας Τάξεως, Διεύθυνσις Αλλοδαπών, των αρμοδιοτήτων της ως περιερχομένων κατά τα εν άρθρ. 2 παρ. 1 εδάφ.γ΄του παρόντος οριζόμενα εις την ΥΠ.Ε.Α., εφεξής ασκουμένων παρ’ αυτής. ΄Αρθρ.11.-Μέχρι της εκδόσεως των κατά το παρόν Π.Ν.Δ. κανονιστικών αποφάσεων περί οργανώσεως και λειτουργίας της ΥΠ.Ε.Α. και των Κ.Ε.Α. εφαρμόζονται επί των αντικειμένων τούτων, αι κατά την δημοσίευσιν του παρόντος ισχύουσαι δια την Γ.Δ.Ε.Α. οικείαι διατάξεις. ΄Αρθρ.12.-Αι δια του άρθρ.7 παρ.1 του παρόντος συνιστώμεναι επί σχέσει ιδιωτικού δικαίου τακτικαί θέσεις, πληρούνται από 1.1.1974 και επέκεινα.Από ταύτης δε και επέκεινα επιτρέπεται, και η έκδοσις των κατ’άρθρ.7 παρ.2 Πρ.Δ/των προς σύστασιν τακτικών επί σχέσει εργασίας ιδιωτικού δικαίου θέσεων. ΄Αρθρ.13.-Διαρκούντος του τρέχοντος οικονομικού έτους, αι εις τον προϋπολογισμόν του Υπουργείου Δημοσίας Τάξεως εγγγεγραμμέναι δια την Γ.Δ.Ε.Α. και την καταργουμένην δια του παρόντος Διεύθυνσιν Αλλοδαπών πιστώσεις, εντέλλονται και εκτελούνται κατά τα μέχρι τούδε ισχύοντα επ’ ονόματι και δια λογαριασμόν της ΥΠ.Ε.Α., προς αντιμετώπισιν των λειτουργικών αναγκών της. ΄Αρθρ.14.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως , πλην όπου ορίζεται εν αυτώ ειδικώς άλλως. Άρθρ.2.-1.Εις την αρμοδιότητα της ΥΠ.Ε.Α. ανήκουν: α)Ο επί τη βάσει των υπ’ αυτής συγκεντρουμένων πληροφοριών και εν γένει στοιχείων, χειρισμός κατά τρόπον ενιαίον, απάντων των θεμάτων Εθνικής Ασφαλείας καθ’ άπασαν την Επικράτειαν. β)Η επί τη βάσει των υπ’ αυτής συγκεντρουμένων στοιχείων και πληροφοριών, εισήγησις εις τας αρμοδίας κρατικάς και ετέρας αρχάς, προς λήψιν των επιβαλλομένων μέτρων ή η λήψις τούτων υπό της ιδίας της υπηρεσίας, δια την αποτροπήν της διαβρώσεως του προσωπικού, του κρατικού μηχανισμού, των υπό του Κράτους εποπτευομένων Οργανισμών και Ιδρυμάτων και των Επιχειρήσεων κοινής ωφελείας, υπό ανατρεπτικών ιδεών, ως και δια την αποτροπήν ή παρακώλυσιν πάσης ετέρας περιπτώσεως ή καταστάσεως δυναμένης να διαταράξη την εύρυθμον λειτουργίαν και δραστηριότητα των εν λόγω φορέων. Η συλλογή και η επεξεργασία των εν άρθρω τούτω πληροφοριών και στοιχείων πραγματοποιείται υπό της ΥΠ.Ε.Α. και τη συνδρομή και των λοιπών δημοσίων υπηρεσιών. Καθ’ ο μέρος η τοιαύτη συνεργασία, ανάγεται εις τας σχέσεις ΥΠ.Ε.Α. και Κ.Υ.Π. αύτη ρυθμίζεται κατά τα ειδικώτερον οριζόμενα δια κοινής αποφάσεως του εποπτεύοντος την τελευταίαν πολιτειακού οργάνου και του Υπουργού Δημοσίας Τάξεως. γ)Η μέριμνα δια την ρύθμισιν παντός θέματος, αναγομένου εις την εν τη χώρα κίνησιν και παραμονήν των αλλοδαπών κατά τας περί τούτων διατάξεις. 2.Τα του τρόπου και της τηρητέας διαδικασίας πραγματώσεως υπό της ΥΠ.Ε.Α., της κατά την προηγουμένην παράγραφον αποστολής της, επιφυλασσομένης της ισχύος των εν τη παραγράφω ταύτη υπό στοιχ. β΄ ορισμών, των αναφερομένων εις την ρύθμισιν της συνεργασίας αυτής μετά της Κ.Υ.Π., καθορίζονται δι’ αποφάσεως του Υπουργού Δημοσίας Τάξεως, εκδιδομένης μετά γνώμην του Αρχηγού της ΥΠ.Ε.Α. Άρθρ.3.-1.Η ΥΠ.Ε.Α. περιλαμβάνει το Γραφείον του Αρχηγού, Υπηρεσίας, Διευθύνσεις και Τμήματα. 2.Δι’ αποφάσεως του Υπουργού Δημοσίας Τάξεως εκδιδομένης μετά γνώμην του Αρχηγού της ΥΠ.Ε.Α. δύναται να ιδρύωνται ανά την Χώραν Κέντρα Εθνικής Ασφαλείας (Κ.Ε.Α.), υπαγόμενα εις αυτήν. Κατά την αυτήν διαδικασίαν καταργούνται και τα ούτως ιδρυόμενα. 3.Δι’ αποφάσεως του Υπουργού Δημοσίας Τάξεως εκδιδομένης μετά γνώμην του Αρχηγού της ΥΠ.Ε.Α., ρυθμίζονται τα των κατ’ ιδίαν αρμοδιοτήτων των Υπηρεσιών αυτής και των Κ.Ε.Α., τα της οργανώσεως, διαρθρώσεως και λειτουργίας πάντων τούτων, τα της επανδρώσεως αυτών και πάσα επί των εν λόγω αντικειμένων λεπτομέρεια. Άρθρ.4.-«Της ΥΠΕΑ προΐσταται ανώτατος εν ενεργεία ή αποστρατεία αξιωματικός των Ενόπλων Δυνάμεων ή των Σωμάτων Ασφαλείας, φέρων τον τίτλον του Αρχηγού. Ο εν αποστρατεία ανακαλείται εις την ενεργόν υπηρεσίαν βάσει των κειμένων διατάξεων. Δύναται να επιλεγή και Συνταγματάρχης εν αποστρατεία, όστις ανακαλούμενος προάγεται εις Ταξίαρχον δια Π.Δ/τος προκαλουμένου υπό του οικείου Υπουργού. Η επιλογή και ο διορισμός εις την θέσιν του προϊσταμένου της ΥΠΕΑ ενεργείται δια κοινής αποφάσεως των Υπουργών Εθνικής Αμύνης και Δημοσίας Τάξεως, προκειμένου περί αξιωματικού των Ενόπλων Δυνάμεων, δι’ αποφάσεως δε του Υπουργού Δημοσίας Τάξεως, προκειμένου περί αξιωματικού των Σωμάτων Ασφαλείας. Κατά την αυτήν διαδικασίαν ο Αρχηγός απολύεται από της θέσεώς του». Το άρθρ. 4 αντικατεστάθη ως άνω δια του άρθρ. 1 Ν.Δ. 60/1974 (κατωτ. αριθ. 3). (Αντί της σελ. 298,21(α) Σελ. 298,21(β) Άρθρ.5.-1.Ο Αρχηγός της ΥΠ.Ε.Α: α.Διοικεί το προσωπικόν αυτής και των Κέντρων Εθνικής Ασφαλείας. β.Κατευθύνει, καθοδηγεί και συντονίζει τας υπηρεσίας των Σωμάτων Ασφαλείας, καθ’ όσον αφορά εις την εκτέλεσιν και την εφαρμογήν των διαταγών της ΥΠ.Ε.Α., των αναγομένων εις την πραγμάτωσιν των εν άρθρ. 2 αρμοδιοτήτων της. γ.Συντάσσει αποκλειστικώς και άνευ γνωματεύσεως ετέρου υπηρεσιακού παράγοντος, τα φύλλα ποιότητος των Αξιωματικών των Σωμάτων Ασφαλείας των υπηρετούντων εις την ΥΠ.Ε.Α. και των διοικητών των Κ.Ε.Α. Ως προς την σύνταξιν των φύλλων ποιότητος και των υπηρεσιακών εκθέσεων των λοιπών υπηρετούντων εις την ΥΠ.Ε.Α. και τα Κ.Ε.Α. εφαρμόζονται αι περί τούτων ισχύουσαι γενικαί διατάξεις. Το άρθρ. 5 κατηργήθη δια του άρθρ. 51 Νόμ. 671/1977 (ανωτ. σελ. 24,609) καθ’ ο μέρος αφορά τους συντάκτας φύλλων ποιότητος και ειδικών εκθέσεων αποστρατείας αξιωματικών Χωροφυλακής, Αστυνομίας Πόλεων και Πυροσβεστικού Σώματος. δ.Κέκτηται πειθαρχικήν δικαιοδοσίαν Αρχηγού Χωροφυλακής και Αστυνομίας Πόλεων επί των εις την ΥΠ.Ε.Α. και τα Κ.Ε.Α. υπηρετούντων εκ των Σωμάτων τούτων. ε.Εισηγείται εις τον Υπουργόν Δημοσίας Τάξεως, τον πειθαρχικόν έλεγχον των υπηρετούντων εις τας υπηρεσίας των Σωμάτων Ασφαλείας, δια τα διαπραχθέντα υπό τούτων παραπτώματα εν τω χειρισμώ κατ’ εντολήν της ΥΠ.Ε.Α., των θεμάτων της Εθνικής Ασφαλείας. «2.Ο Αρχηγός της ΥΠ.Ε.Α. βοηθείται εις την άσκησιν των αρμοδιοτήτων του είτε υπό ενός της Χωροφυλακής είτε υπό δύο, ανά ενός εξ εκάστου των Σωμάτων Χωροφυλακής και Αστυνομίας Πόλεων, Βοηθών-Αναπληρωτών Αρχηγού οι οποίοι είναι Ανώτατοι ή Ανώτεροι εν ενεργεία Αξιωματικοί των Σωμάτων Ασφαλείας. Ούτοι ορίζονται δι’ αποφάσεως του Αρχηγού, εγκρινομένης υπό του Υπουργού Δημοσίας Τάξεως. 3.Ο Αρχηγός της ΥΠ.Ε.Α. δύναται δι’ αποφάσεώς του, εγκρινομένης υπό του Υπουργού Δημοσίας Τάξεως να μεταβιβάζη προς ενάσκησιν ωρισμένας αρμοδιότητάς του εις τους Βοηθούς-Αναπληρωτάς Αρχηγού, ως και εις Διευθυντάς και Τμηματάρχας της ΥΠ.Ε.Α. 4.Τον Αρχηγόν της ΥΠ.Ε.Α., ελλείποντα, απόντα ή κωλυόμενον αναπληροί ο ανώτερος κατά βαθμόν ή ο αρχαιότερος των Βοηθών-Αναπληρωτών Αρχηγού». Αι παρ. 2, 3 και 4 αντικατεστάθησαν ως άνω δια του άρθρ. 22 Νόμ. 772/1978 (τόμ. 4 σελ. 24,627). Άρθρ.6.-1.Το προσωπικόν της ΥΠ.Ε.Α. και των Κ.Ε.Α. συντίθεται: α.Εξ Αξιωματικών, Ανθυπασπιστών, Υπαξιωματικών, Οπλιτών και τακτικού πολιτικού προσωπικού εκ των Σωμάτων Ασφαλείας κατ’ αναλογίαν 2/3 εκ της Χωροφυλακής και 1/3 εκ της Αστυνομίας Πόλεων, ως προς την ΥΠ.Ε.Α., εν γένει δε βάσει πινάκων συνθέσεως καταρτιζομένων υπό του Αρχηγού της ΥΠ.Ε.Α. και εγκρινομένων υπό του Υπουργού Δημοσίας Τάξεως και β.Εκ του προσωπικού προσλαμβανομένου επί εργασιακή σχέσει ιδιωτικού δικαίου. 2.Η τοποθέτησις εις την ΥΠ.Ε.Α. και τα Κ.Ε.Α. του κατά την προηγουμένην παράγραφον υπό στοιχ. α΄ προσωπικού, διενεργείται κατόπιν επιλογής εκ τριπλασίου κατά περίπτωσιν αριθμού προτεινομένων υπό του Αρχηγού της ΥΠ.Ε.Α. Πραγματοποιείται δε η τοποθέτησις αύτη κατά τας ισχυούσας περί εκάστου των ανωτέρων Σωμάτων οικείας διατάξεις. 3.Η εκ της ΥΠ.Ε.Α. και των Κ.Ε.Α. μετάθεσις του εν αυτοίς τοποθετημένου προσωπικού, διενεργείται κατόπιν γνώμης του Αρχηγού της ΥΠ.Ε.Α., κατά τας εκάστοτε ισχυούσας, εις ένα έκαστον των ανωτέρω Σωμάτων, οικείας διατάξεις. 4.Ο χρόνος υπηρεσίας των Αξιωματικών, Ανθυπασπιστών και Υπαξιωματικών των Σωμάτων Ασφαλείας, εις την ΥΠ.Ε.Α. και τα Κ.Ε.Α. λογίζεται, δια πάσαν συνέπειαν, ως χρόνος διοικήσεως εν τω υπ’ αυτών κατεχομένω βαθμώ. Σελ. 298,22(β) ΄Αρθρ.7.-1.Συνιστώνται παρά τη ΥΠ.Ε.Α., δια του παρόντος αι ακόλουθοι τακτικαί επί συμβάσει εργασίας ιδιωτικού δικαίου θέσεις, πληρούμεναι κατά τας διατάξεις του Ν.Δ. 385/1969 (τόμ.2Α σελ.358,61) «περί προσλήψεως προσωπικού επί σχέσει Ιδιωτικού Δικαίου εις Δημοσίας Υπηρεσίας και Ν.Π.Δ.Δ.» ως νυν ισχύει: α.30 θέσεις χειριστών διατρητικών και επαληθευτικών μηχανών, και β.10 θέσεις Ειδικών Συνεργατών δυναμένων, ως εκ των γνώσεων και της εμπειρίας των, να παρέχουν υπηρεσίας εις ειδικά θέματα αρμοδιότητος της ΥΠ.Ε.Α. 2.Δια Πρ.Δ/των εκδιδομένων επί τη προτάσει του Υπουργού Δημοσίας Τάξεως μετά γνώμην του Αρχηγού της ΥΠ.Ε.Α., δύναται πλέον των εν τη προηγουμένη παραγράφω διαλαμβανομένων θέσεων, να συνιστώνται επί συμβάσει εργασίας ιδιωτικού δικαίου και έτεραι τακτικαί θέσεις, προς κάλυψιν των αναγκών της ΥΠ.Ε.Α. και των Κ.Ε.Α.. Τα Πρ.Δ./τα ταύτα υπογράφονται και υπό του Υπουργού Οικονομικών. 3.Δια Πρ. Δ/των εκδιδομένων κατά την εν τη προηγουμένη παραγράφω διαδικασίαν, δύναται να καταργώνται ή περιορίζωνται, τόσον αι εν τη παρ. 1 του παρόντος άρθρου συνιστώμεναι θέσεις, όσον και αι δια Πρ.Δ/των ιδρυόμεναι. 4.Τα των όρων αμοιβής και εργασίας του ανωτέρω προσωπικού ρυθμίζονται κατά τας διατάξεις του Ν.Δ.1198/1972 (τόμ.2Β σελ.420,51). ΄Αρθρ.8.-Εις ας περιπτώσεις, προβλέπεται εν τω παρόντι Π.Ν.Δ/τι, η έκδοσις κανονιστικών αποφάσεων, αι αποφάσεις αύται, ως και αι ατομικού χαρακτήρος τοιαύται, δι’ ων ρυθμίζονται θέματα οπωσδήποτε σχετιζόμενα προς την λειτουργίαν της ΥΠ.Ε.Α. και των Κ.Ε.Α., ως και το τοποθετούμενον εις τας εν λόγω υπηρεσίας πάσης κατηγορίας προσωπικόν, τυγχάνουν απόρρητοι, μη δημοσιευόμεναι δια της Εφημερίδος της Κυβερνήσεως.

[Source: greek_legal_code_raptarchis | Tokens: 9845]